નવી દિલ્હીઃઅગ્રણી શેરબજાર બોમ્બે સ્ટોક એક્ષચેંજ આવતા સપ્તાહથી એટલે કે તા. પ મી માર્ચથી વધુ ૩૬ કંપનીને ડિલિસ્ટ કરશે તેવી જાહેરાત કરવામાં આવી છે,આ પાછળનું કારણ એ છે કે આ કંપનીઓના શેર્સમાં છેલ્લાં ત્રણેક વર્ષથી ટ્રેડિંગ જ થયું નથી. બી એસ ઈ એ બે અલગ અલગ સર્ક્યુલર્સમાં જણાવ્યું હતું કે, આ કંપનીઓને પાંચમી માર્ચથી ડિલિસ્ટ કરવામાં આવશે. આ કંપનીઓ ટેક્સટાઇલ્સ, કેમિકલ્સ, ફાર્મા અને ટેક્‌નોલોજી સહિતનાં સેક્ટર્સની છે.